ועדת הכספים, כנסת 18, פרוטוקול מספר 921, 2011-12-13 11:55

משה גפני: אני פותח את ישיבת ועדת הכספים.

משה גפני: על סדר היום תקנות מס ערך מוסף (תיקון מס'), התשע"א-2011 (מיכון בענף החקלאות).

משה גפני: מי מציג את התקנות?

עופר שרון: עופר שרון, המחלקה המשפטית, מע"מ.

עופר שרון: סעף 12 לחוק מע"מ קובע שתרומה, תמיכה וסיוע שניתנים לעוסק חייבים במס ערך מוסף.

עופר שרון: בסעיף הזה יש גם סמכות לשר האוצר, באישור ועדת הכספים של הכנסת, לקבוע חריגים כך שתרומות וסיוע שניתנים לעוסק, לא יחויבו במס ערך מוסף.

עופר שרון: שר האוצר, באישור ועדת הכספים, עשה בעבר שימוש בסמכות הזאת.

עופר שרון: החריגים מעוגנים בתקנה 3 לתקנות מס ערך מוסף התשל"ב-1976 ואנחנו מציעים עכשיו להוסיף חריג נוסף, כלומר, סיוע ותמיכה נוספת שנותנת המדינה, שנותנת הממשלה, שנותן משרד החקלאות, לעוסקים בחקלאות לצורך מיכון שיחליף עובדים זרים וכוח אדם.

משה גפני: זה בסדר?

שי חרמש: בסדר גמור.

משה גפני: איריס, מה את מבקשת?

איריס ויינברגר: אני מבקשת לאשר את זה.

משה גפני: למישהו מבין חברי הכנסת יש התנגדות?

משה גפני: אנחנו מצביעים על אישור התקנות.

משה גפני: התקנות אושרו פה אחד

משה גפני: התקנות אושרו לבקשתה של איריס ויינברגר.

משה גפני: תודה רבה, אני מודה לעופר שרון.

איריס ויינברגר: לפי החלטת הממשלה אנחנו מאשרים שהתקנה הזאת לא תהיה חלק ממחיר העסקאות.

משה גפני: תודה רבה.

משה גפני: אנחנו עוברים לסעיף הבא.